Ons gaan DA in W-Kaap klop, sê ANC | Netwerk24
Aktivis se werker aangekeer in verband met haar moord
'n Man wat by Annette Kennealy (50) gewerk het op die hoewe buite Louis Trichardt in Limpopo waar sy vermoor is, is Dinsdagaand deur die polisie in hegtenis geneem.
Polisie wil werker ondervra oor aktivis se moord
Die polisie sê 'n werknemer van Annette Kennealy kan hulle in die ondersoek na haar moord help.
Plaasweduwee wil jong slagoffer bystaan
Bernadette Hall se lewe is sewe jaar gelede omvergewerp toe haar man, David, in 'n plaasaanval naby Fochville in Gauteng doodgeskiet is.
Die vinnigste, sterkste en fiksste Blitse is...
Hul name verskyn selde in hoofopskrifte of onderhoude, maar agter elke suksesvolle rugbyspan, is daar 'n bedrewe kondisioneringsafrigter.
Ontmoet gholf se nuwe nr. 1-'WAG'
Brooks Koepka se buitengewone vermoë om Grand Slam-titels te beklink het gholfkenners aan die raai, maar miskien het sy meisie, Jena Sims, iets daarmee te doen.
Harold dankbaar dat Leeus hom gepos het
"Dankie dat julle my teruggebring het aarde toe.". Dit was Dinsdag die woorde van die senter Harold Vorster aan die Leeus se afrigtingspan.
Sasol sak 12% na nuus oor ekstra $1 mjd. vir aanleg
Sasol se aandeleprys het Woensdagoggend vinnig met 12% gedaal na die aankondiging dat sy chemiese aanleg in Amerika waarskynlik tussen $12,6 miljard en $12,9 miljard gaan kos. Dit is bykans $1 miljard méér as wat hy in Februarie voorspel het.
Die rand markeer duidelik tans die pas weens internasionale gebeure, maar ook in afwagting van plaaslike nuus.
Lanie se lewe is nou 'net mooi fine'
Sy het groot verliese in haar lewe oorkom deur haarself "heel te vertel" en deur pelgrimstogte te onderneem. En nou, sê Lanie van Reenen aan Murray La Vita, is sy "net mooi fine".
Kan raadgewers Cyril help?
Pres. Cyril Ramaphosa is besig om 'n raadgewende eenheid in die presidensie saam te stel, wat hy hoop beleidsontwikkeling en koördinering sal verbeter.
'n Oudvoorsitter van die parlementêre portefeuljekomitee oor justisie sê dit is "vanselfsprekend" dat die nuwe parlement moet oorweeg om 'n kommissie aan te stel om te kyk of adv. Busisiwe Mkhwebane vir die pos van openbare beskermer (OB) geskik is.
Dié nuwe komedie sal jou laat skater, Belinda
Is jy op soek na 'n lekkerlag-komedie om op 'n Maandagaand te kyk? Skuif dan reg, want 'n reeks prominente Afrikaanse akteurs snoer kragte saam vir 'n opwindende nuwe kykNET-komedie, Lui maar op, Belinda, wat binnekort op die kassie sal wees.
RESEP: Cannelloni gevul met springbok
Die cannelloni wat met flenter-springbokskouer gevul is, kan saam met 'n glasie van Alvi's Drift se shiraz bedien word. Die resep lewer ongeveer 16 cannelloni-stukkies, wat genoeg vir vier mense is.
RESEP: Impala-rugstring op die kole met shiraz, konfyt
Hierdie impala-rugstring op die kole met shiraz en appelkooskonfytsous is 'n goeie pasmaat vir Babylonstoren se shiraz.
Nuwe kampioene dra shiraz-kroon
As jy gewonder het watter winterwyne om die kas mee te vul vir knus aande voor die kaggel, het die Shiraz-uitdaging die antwoord vir jou.
Deur Llewellyn Prince 25 April 2019 17:55
Ebrahim RasoolFoto: Peter Abrahams
So sê Ebrahim Rasool, die ANC se provinsiale verkiesingshoof, wat Donderdag die media saam met Khaya Magaxa, waarnemende provinsiale voorsitter, en Faiez Jacobs, provinsiale sekretaris, oor die party se verkiesingsveldtog toegespreek het.
"Syfers toon dat die ANC se steun 12 dae voor die verkiesing aan 40% raak. Dit terwyl die DA sukkel om sy kop bo 50%-steun te hou."
Volgens Rasool wys dit dat die ANC se verkiesingsveldtog en veral die vertroue wat pres. Cyril Ramaphosa as nasionale ANC-leier onder verskillende rasse en klasse inboesem, die verwagte resultate oplewer.
Hy skryf die toename in steun vir die ANC toe aan die ANC-"weermag" van 15 000 vrywilligers wat ywerig verkiesingswerk oor die Wes-Kaap heen doen.
Volgens Jacobs handel die ANC se verkiesingsveldtog oor "brood-en-botter"-kwessies.
Hy sê die party gaan oor die volgende 12 dae hul harde werk konsolideer en veral konsentreer op kiesers wat nog nie besluit het vir wie om te stem nie.
Nog 'n prioriteit is om te verseker dat mense op stemdag in groot getalle by die stembus opdaag.
Op 'n vraag oor of die ANC al dink aan 'n koalisieregering in die Wes-Kaap, het Magaxa gesê dit is nog te vroeg.
"Maar as ons nie 'n meerderheid kry nie, sal ons met partye onderhandel wat ons visie oor transformasie deel en wat in pas is met ons beginsels van nierassigheid."
Oor kritiek van die veral die DA dat die ANC in die provinsie nie wil onthul wie sy premierskandidaat is nie, het Rasool gesê hy was destyds deel van die laaste generasie wat sy premierskandidate voor verkiesings bekend gemaak het.
"Die ANC het daardie praktyk in 1999 stopgesit. Dit is sodat ons eers op die oorwinning fokus en nie voortydig op wie die premier sal wees nie.
"Ons wil dit benadruk dat ons veldtog op kwessies fokus, en nie op spesifieke mense nie. Dit is kritiek belangrik. Daarom sal die ANC nie sy besluit oor die voortydige benoeming van premierskandidate in die Wes-Kaap of nasionaal omkeer nie."
Volgens hom het die DA se voortydige benoeming van Alan Winde as premierskandidaat in die plek van Bonginkosi Madikizela, Wes-Kaapse DA-leier, verdeeldheid veroorsaak en is dit een van die redes waarom die DA se steun taan.
Rasool het die DA ook gekritiseer vir sy "Swart Gevaar"-taktiek veral op die party se verkiesingsplakkate wat die boodskap uitstuur dat die ANC en die EFF gestop en uit die Wes-Kaap gehou moet word.
"As hulle ernstig daaroor is, sal hulle eers hul koalisies met die EFF in Tshwane en Johannesburg verbreek. Dit is pure skynheiligheid," sê Rasool.